CELEX: 32006D0849
Language: hu
Date: 2006-11-20 00:00:00
Title: 2006/849/EK: A Tanács határozata ( 2006. november 20. ) az euro pénzhamisítás elleni védelmét szolgáló csere-, segítségnyújtási és képzési program (a Periklész program ) létrehozásáról szóló 2001/923/EK határozat módosításáról és meghosszabbításáról

28.11.2006   
            
            
               HU
            
            
               Az Európai Unió Hivatalos Lapja
            
            
               L 330/28
            
         
      A TANÁCS HATÁROZATA
   
   (2006. november 20.)
   az euro pénzhamisítás elleni védelmét szolgáló csere-, segítségnyújtási és képzési program (a „Periklész program”) létrehozásáról szóló 2001/923/EK határozat módosításáról és meghosszabbításáról
   (2006/849/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 123. cikke (4) bekezdése harmadik mondatára,
   tekintettel a Bizottság javaslatára,
   tekintettel az Európai Parlament véleményére,
   tekintettel az Európai Központi Bank véleményére (1),
   mivel:
   
               (1)
            
            
               A 2001/923/EK tanácsi határozat (2) 13. cikke (3) bekezdésének a) pontja értelmében a Bizottság az Európai Parlament és a Tanács részére 2005. június 30-ig megküld egy, a programvezetőtől független jelentést, amelyben értékeli a program helytállóságát, hatékonyságát és eredményességét, valamint egy közleményt arról, hogy szükséges-e az adott program folytatása és átdolgozása, csatolva az erre vonatkozó javaslatot.
            
         
               (2)
            
            
               Az említett határozat 13. cikkében előírt értékelő jelentést 2004. november 30-án nyújtották be. A jelentés végkövetkeztetése, hogy a program elérte célkitűzéseit, és javasolta annak folytatását.
            
         
               (3)
            
            
               Ez a határozat tartalmaz egy, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i európai parlamenti, tanácsi és bizottsági intézményközi megállapodás (3) 38. pontja értelmében vett pénzügyi referenciaösszeget, amely – a költségvetési hatóság Szerződésben meghatározott hatáskörének sérelme nélkül – a program teljes időtartamára vonatkozik.
            
         
               (4)
            
            
               A program folytatása tükrözi azt az igényt, miszerint az euro pénzhamisítás elleni védelmének fenntartásához szükséges folyamatos körültekintő felügyeletről, képzésről és műszaki segítségnyújtásról továbbra is gondoskodni kell, stabil keretet biztosítva a tagállamok programtervezeteihez, főként egy olyan időszak folyamán, amikor új országok fogadják el a közös pénzt.
            
         
               (5)
            
            
               Ennek jegyében a Bizottság 2005. április 8-án a Periklész program 2011. december 31-ig történő folytatására tett javaslatot (4).
            
         
               (6)
            
            
               A 2007–2013-ra vonatkozó közösségi pénzügyi keretre vonatkozó végleges megállapodás eléréséig a Tanács úgy határozott, hogy a Periklész programot a 2006-os évre meghosszabbítja.
            
         
               (7)
            
            
               A Tanács 2006. január 30-i nyilatkozatában úgy ítélte meg, hogy a Periklész program több évre kiterjedő jelleggel bír, ezért 2011-ig meg kell hosszabbítani. Ennek megfelelően a Tanács felkérte a Bizottságot, hogy amint a 2007–2013-ra vonatkozó pénzügyi keretről szóló megállapodás megszületett, nyújtson be javaslatot a program 2007-től kezdődő meghosszabbítására vonatkozóan.
            
         
               (8)
            
            
               A közösségi programoknak illeszkedniük kell a közösségi pénzügyi kerethez.
            
         
               (9)
            
            
               Az átfedések elkerülése és a Periklész program keretében zajló tevékenységek közötti összhang és kiegészítő jelleg biztosítása érdekében szinergiákat kell kialakítani a Bizottság, az Európai Központi Bank és az Europol által finanszírozott tevékenységek között.
            
         
               (10)
            
            
               Következésképpen, valamint tekintetbe véve az euro védelmére irányuló folyamatos képzés és segítségnyújtás szükségletét, a Periklész programot 2013. december 31-ig meg kell hosszabbítani. E célból a 2001/923/EK tanácsi határozatot a fentieknek megfelelően módosítani kell,
            
         A KÖVETKEZŐKÉPPEN HATÁROZOTT:
   1. cikk
   Módosítások
   A 2001/923/EK határozat a következőképpen módosul:
   
               1.
            
            
               Az 1. cikk (2) bekezdésének utolsó mondata helyébe a következő szöveg lép:
               „Ez a program 2002. január 1-jétől2013. december 31-ig működik.”
            
         
               2.
            
            
               A 6. cikk a második bekezdést követően a következő albekezdéssel egészül ki:
               „A közösségi cselekvési program végrehajtására a 2007. január 1-jétől2013. december 31-ig terjedő időszakra előirányzott pénzügyi referenciaösszeg 7 000 000 EUR.”
            
         
               3.
            
            
               A 13. cikk (3) bekezdése a következőképpen módosul:
               
                           a)
                        
                        
                           az a) pontban a „2005. június 30-ig” helyébe „2013. június 30-ig” lép;
                        
                     
                           b)
                        
                        
                           a b) pont helyébe a következő szöveg lép:
                           
                                       „b)
                                    
                                    
                                       a program eredeti és meghosszabbított időtartamának lezárultakor, de legkésőbb 2006. június 30-ig, illetve 2014. június 30-ig, egy részletes jelentést a program végrehajtásáról és eredményeiről, különös tekintettel a közösségi pénzügyi támogatás révén jelentkező hozzáadott értékekre.”
                                    
                                 
                     
         2. cikk
   Alkalmazhatóság
   Ezt a határozatot az euro bevezetéséről szóló, 1998. május 3-i 974/98/EK tanácsi rendelet (5) 1. cikkének első francia bekezdésében felsorolt részt vevő tagállamokban kell alkalmazni.
   3. cikk
   Hatálybalépés
   Ez a határozat az Európai Unió Hivatalos Lapjában való kihirdetésének napján lép hatályba.
   Ezt a rendeletet 2007. január 1-jétől kell alkalmazni.
   
      Kelt Brüsszelben, 2006. november 20-án.
      
         
            a Tanács részéről
         
         
            az elnök
         
         J. KORKEAOJA
         
      
   
   
      (1)  HL C 163., 2006.7.14., 7. o.
   
      (2)  HL L 339., 2001.12.21., 50. o. A 2006/75/EK határozattal (HL L 36., 2006.2.8., 40. o.) módosított határozat.
   
      (3)  HL C 139., 2006.6.14., 1. o.
   
      (4)  COM(2005) 127 végleges.
   
      (5)  HL L 139., 1998.5.11., 1. o. A legutóbb az 1647/2006/EK rendelettel (HL L 309., 2006.11.9., 2. o.) módosított rendelet.